Chapel Itron Varia Kilinenn

Chapel Kilinenn zo lec'hiet e kêriadenn Kilinenn, e kumun Landrevarzeg, e Kerne, e departamant Penn-ar-Bed. Istor Ar chapel-mañ, stumm un "L" ganti, a zo bet savet e daou brantad distag: tro-dro da 1450 evit an nev hag he adnev hag un nebeud bloavezhioù diwezhatoc'h evit ar c'heur hag ar groazenn norzh, bolzet o-daou, bet echuet tro-dro da 1480. Ar c'hloc'hdi bihan a-vremañ, savet e 1868, en deus kemeret plas an hini kentañ a oa lec'hiet etre an nev hag ar c'heur. Gwallgaset e oa bet gant korventenn ar 15 a viz Here 1987, hag adaozet an doenn e 1990. Etre 2013 ha 2017 avat ez eus bet ur mell chanter evit echuiñ lakaat ar savadur a-bezh e stad vat. Adkavet zo bet evel-se freskoù eus ar XVIIvet kantved a oa kuzhet betek neuze dindan ur gwiskad raz. Gwennaet eo bet ar mogerioù, ar pezh a lakaa kalz muioc'h an delwennoù kaer eus ar XVIvet kantved hag ar sablezennoù war wel. Tresadenn ur rod a vuhez, ral en ilizoù, a zo ivez da welet. Ar gwer livet, krouet gant Antoine Le Bihan, a ro d'ar savadur ur sklerijenn seder. Arkitektouriezh an diavaez An diavaez Ar porzh An iliz Arkitektouriezh an diabarzh Steuñv Ar chantele Delwennoù hag arrebeurri Ar chapel he deus kalz a zelwennoù, en e zouez re Sant Kadog, Sant Sebastian, Sant Rok, Sant Wenole, ar Werc'hez kurunet gant ar Mabig Jezuz, ur strollad delwennoù "Sant Erwann etre ar paour hag ar pinvidig" hag an hini "Diskenn ar Groaz". Ar c'halvar Ar c'halvar, savet er XVvet kantved, a zo dreistordinal evit meur a abeg. Kempennet eo bet penn-kil ha troad e 2018. Seul aesoc'h eo bremañ evit anavezout pep hini eus ar 12 abostol diskouezet deomp war ur sichenn tric'hornek. Ur pieta, ar merc'hed santel, Mari ha Yann, an daou laer hag er fin ar C'hrist war ar groaz a ziskouez un hollad o sevel war-zu an neñv. Ar feunteun a zeoliezh Un hanter-kant métro diouzh ar chapel, war-zu ar biz, ez eus un delwenn nevez kizellet eus I.V. Kilinenn. Da bareañ ar vugale seizet ha poan ganto o teskiñ bale e vez pedet. Liammoù diavaez Kevredigezh Chapell Kilinenn